আইল অব ম্যানের ইতিহাস

আইল অব ম্যান প্রায় ৮৫,০০০ বছর আগে দ্বীপে পরিণত হয়েছিল, সেইসময় হিমবাহ গলে যাওয়ার কারণে সমুদ্রের জলস্তর বৃদ্ধি পেয়ে প্রাগৈতিহাসিক ব্রিটেন মূল ইউরোপ ভূখণ্ড থেকে বিচ্ছিন্ন হয়ে গিয়েছিল। মনে করা হয় যে মধ্য প্রস্তর যুগে (প্রায় ৬৫০০ খ্রিস্টপূর্বাব্দ) কোন সময় সমুদ্রপথে উপনিবেশিকরণ হয়েছিল।Richard Bradley The prehistory of Britain and Ireland, Cambridge University Press, 2007,  p. 8 বহু বছর ধরে এখানে বিভিন্ন সামরিক অভিযান হয়েছে এবং ব্যবসায়ীরা এখানে পদার্পণ করেছে। পঞ্চম শতাব্দীতে দ্বীপের অধিবাসীদের খ্রিস্টধর্মে রূপান্তরকরণের কারণ হিসাবে ধরা হয় সেন্ট মগোল্ডকে, তিনি বর্ণময় অতীত সম্পন্ন একজন আইরিশ ধর্মপ্রচারক ছিলেন। এরপরে নরওয়ে থেকে আসা ভাইকিংরা এখানে অভিযান করেছিল। দ্বীপপুঞ্জের রাজত্বের অংশ হিসাবে নরওয়েজীয় অধিরাজ্যের অধীন হবার পর আইল অফ ম্যান পরবর্তীতে স্কটিশদের অধিকারে গিয়েছিল। ১২৯০ সালে রাজা প্রথম এডওয়ার্ডের (হ্যামার অফ স্কটস) অধিনায়কত্বে ইংল্যান্ড আইল অফ ম্যানের ওপর প্রথম দখল নিয়েছিল। পরবর্তী কয়েক দশক ধরে এই দ্বীপটি ক্রমান্বয়ে স্কটিশ এবং ইংরেজ শাসনের মধ্যে দিয়ে গিয়েছিল এবং শেষ পর্যন্ত এটি ইংল্যান্ডের অধিকারে এসেছিল। 

১৮৬৬ সাল থেকে, আইল অফ ম্যান একটি মুকুট নির্ভর ক্ষেত্র এবং সেখানে গণতান্ত্রিক স্বশাসিত-সরকার রয়েছে।
থাম্ব|ডান|পুরোনো নিম্ন সদন, ক্যাসেলটাউন

 প্রাগৈতিহাসিক তথ্য 
থাম্ব|150px|ম্যানের মধ্য দিয়ে আইরিশ সমুদ্রের প্রস্থচ্ছেদ, সমুদ্রের স্তর দেখানো হয়েছে।
থাম্ব|150px|আইল অফ ম্যান থেকে পাওয়া ওঘাম পাথর, যার কেন্দ্রে কেন্দ্রে  ড্রয়িম  দেখা যাচ্ছে। পাঠ্যটি হল বিভাইডোনাস মাকি মুসোই কুনাভা [লি]; এর অর্থ: বিভাইডোনাসের, কুনাভা [লি] উপজাতির পুত্র।

 মধ্য প্রস্তর যুগ 
আইল অফ ম্যান কার্যকরভাবে প্রায় পঁচাশি হাজার বছর আগে দ্বীপে পরিণত হয়েছিল, যখন হিমবাহ গলে যাওয়ার কারণে সমুদ্রের স্তর বৃদ্ধি পেয়ে মধ্য প্রস্তর যুগের ব্রিটেন শেষবারের মত মহাদেশীয় ইউরোপ থেকে বিচ্ছিন্ন হয়েছিল। আইল অফ ম্যান এবং কুম্বরিয়ার মধ্যে এর আগে একটি স্থলসেতু বিদ্যমান ছিল, তবে স্থল সেতুর অবস্থান এবং তার উৎসমুখটি খুব ভাল বোঝা যায় নি।A New History of the Isle of Man Volume 1 - The Evolution of the Natural Landscape. edited by Richard Hiverrell and Geoffrey Thomas pp295-296 (1st Edition)(2006) Liverpool University Press 

আইল অফ ম্যানে প্রথম মানুষের চিহ্ন পাওয়া গিয়েছিল মধ্য প্রস্তর যুগে। প্রথম যুগের বাসিন্দারা ছোট প্রাকৃতিক আশ্রয়স্থলে বাস করত, খাদ্যের জন্য তারা শিকার, সঞ্চয় এবং মাছ ধরার ওপর নির্ভর করত। তারা পাললিক শিলা পাথর বা হাড় দিয়ে তৈরি ছোট ছোট অস্ত্র ব্যবহার করত, এগুলির সন্ধান উপকূল অঞ্চলে পাওয়া গেছে। এই নিদর্শনগুলির কিছু কিছু ম্যাংক্স ন্যাশনাল হেরিটেজ যাদুঘরে রাখা আছে।

 নব্যপ্রস্তর যুগ থেকে ব্রোঞ্জ যুগ 
নব্যপ্রস্তরযুগ চিহ্নিত হয় কৃষিকার্য, উন্নততর পাথরের যন্ত্র এবং মৃৎশিল্পের আগমন দিয়ে। এই সময়কালে দ্বীপের চারপাশে ম্যাগালিথিক স্মৃতিসৌধ স্থাপনা শুরু হয়েছিল। মফল্ডের কাছে কাশটাল ইন আরড, ল্যাক্সিতে কিং অরির সমাধি, ক্রেগনিশের কাছে মিয়াইল সার্কেল এবং সেন্ট জনসের বল্লাহারা স্টোনস এই ধরনের কিছু সৌধের নিদর্শন। এই সময়কার মেগালিথগুলিই সংস্কৃতির একমাত্র নিদর্শন ছিল না; সেখানে স্থানীয় রোনাল্ডসওয়ে সংস্কৃতির অবশেষও পাওয়া গিয়েছে (নব্যপ্রস্তরযুগের শেষ থেকে ব্রোঞ্জ যুগে)।

 লৌহ যুগ 
লৌহ যুগ সেল্টীয় সাংস্কৃতিক প্রভাবের সূচনা করেছিল। পাহাড়ের শীর্ষে পার্বত্য দুর্গ এবং উপকূলীয় রেখা বরাবর ছোট ছোট শৈলান্তরীপ দুর্গ স্থাপিত হয়েছিল। এছাড়া কাঠের বৃহতাকার কাঠামোযুক্ত গোলঘর নির্মিত হয়েছিল।

সম্ভবত দ্বীপে বসবাসকারী প্রথম সেল্টরা ছিল ব্রিটেনের মূল ভূখণ্ডের ব্রাইথোনিক উপজাতি। ব্রাইথোনিক আমলে আইল অফ ম্যানের ধর্মনিরপেক্ষ ইতিহাস রহস্যজনক রয়ে গেছে। রোমানরা কখনও দ্বীপে অবতরণ করেছিল কিনা তা জানা যায়নি এবং যদিও বা করে থাকে, উল্লেখযোগ্য কোন প্রমাণ আবিষ্কৃত হয়নি। রোমান ব্রিটেনের সাথে যোগাযোগের একটি প্রমাণ পাওয়া গেছে, দক্ষিণ বারুলের বসতিতে একটি অ্যাম্ফোরা (বিশেষ ধরনের পাত্র) আবিষ্কৃত হয়েছে; অনুমান করা হয় এটি হয়তো ব্যবসায়ের পণ্য বা লুণ্ঠিত দ্রব্য। ধারণা করা হয় যে, ৬০ খ্রিস্টাব্দে মোনা পদচ্যুত হওয়ার পরে, দ্বীপটি ড্রুইড এবং অ্যাংগলসি থেকে আসা অন্যান্য শরণার্থীদের আশ্রয়স্থল হয়ে উঠেছিল।

 আরো দেখুন 

 King of Mann and the Isles (1079–1164)
 King of Mann (1164–1504)
 Lord of Mann (1504–1765)
 Act of Settlement 1704
 Governor of the Isle of Man (1696–1828)
 Lieutenant Governor of the Isle of Man (1773–present)
 Wimund - 12th century, first Bishop of the Isle of Man, warlord
 Internment camps in the Isle of Man
 Extinct animals from the Isle of Man
 Registered Buildings of the Isle of Man

 তথ্যসূত্র 

 উৎস 




 গ্রন্থপঞ্জী 
 Chiverrell, R. and G. Thomas, eds. A New History of the Isle of Man (5 vol. Liverpool University Press)
 Richard Chiverrell and Geoffrey Thomas. New History of the Isle of Man Volume 1: The Evolution of the Natural Landscape (2005)
 Peter Davey, A New History of the Isle of Man: Prehistory (vol 2 2010).
 Sean Duffy. New History of the Isle of Man Volume 3: The Medieval Period, 1000-1406 (2005)
 John Belchem. New History of the Isle of Man Vol. 5: The Modern Period, 1830-1999 (2001)
 Gawne, C.W. The Isle of Man and Britain: Controversy, 1651-1895, from Smuggling to the Common Purse (Douglas: Manx Heritage Foundation, 2009)
 Gelling, J. A History of the Manx Church (Douglas: Manx Heritage Foundation, 1998)
 Hoy, Michael John. "Isaac Barrow: builder of foundations for a modern nation." (PhD thesis, U of Liverpool, 2015), bishop of Sodor and Man (1663–71) and governor (1664-69). online ; bibliography pp 259–80.
 Moore, A. W. A History of the Isle of Man (2 vols, London: Fisher Unwin, 1900). online 
 Moore, David W. The Other British Isles: A History of Shetland, Orkney, the Hebrides, Isle of Man, Anglesey, Scilly, Isle of Wight and the Channel Islands (2011).

 বহিঃসংযোগ 
 The Story of Mann – Government site with a collections of links on Isle of Man history.
 The History of the Courts on the Isle of Man – Government site with a summary on the history of rulers on the Isle of Man.
 Isle of Man Genealogy  – information about the genealogy of the Isle of Man from isleofman.com
 the manx notebook  – A vast electronic compendium of all matters, past and present regarding the Isle of Man at isleofman.com
 Place-Names Of The Isle of Man – George Broderick Tübingen: Niemeyer. 7 vols. 1994-2004

বিষয়শ্রেণী:ইউরোপের দ্বীপ
বিষয়শ্রেণী:ইউরোপের ইতিহাস